Ekspertët: Retorika e fortë amerikane ndaj Iranit, e pamjaftueshme
Dhoma e Përfaqësuesve shqyrton mundësitë e përballjes me çështjen e Iranit
Ligjvënësit në Kongresin amerikan dëgjuan këtë javë argumentat e ekspertëve, të cilët thonë se shtimi i retorikave nga Shtëpia e Bardhë lidhur me ambicjet bërthamore të Iranit mund të ketë pasoja të kundërta. Teherani këmbëngul se programi i tij bërthamor ka qëllime paqësore, por Shtëpia e Bardhë thotë se mbështetja e terrorizmit nga Irani dhe deklaratat anti-izraelite nga udhëheqësit iranianë flasin për të kundërtën. Disa ekspertë të Lindjes së Mesme thonë se deklaratat e ashpra duhet të balancohen me taktika diplomatike nëse Shtetet e Bashkuara shpresojnë të fitojnë një farë mbështetje në Iran. Sekretarja amerikan e Shtetit, Kondoliza Rajs, thotë se asnjë alternativë nuk është përjashtuar dhe presidenti Bush ka lënë të kuptohet se qëndrimi i vazhdueshëm mospërfillës i Iranit mund të çojë në konflikt ushtarak. Por disa demokratë e akuzojnë administratën amerikane se po i hedh më shumë benzinë një zjarri tashmë të rrezikshëm. Kryetari i një nënkomisioni të Dhomës së Përfqësuesve, që përpiqet të gjejë mënyra për t’u marë me Iranin, thotë se deklaratat e ashpra i kujtojnë atij situatën para ndërhyrjes ushtarake amerikane në Irak. Anëtari i Kongresit nga shteti i Nju Jorkut, Brajën Higins e cilëson këtë qëndrim si të papërgjegjshëm. ”. Disa republikanë thonë se deklaratat e ashpra janë të domosdoshme. Por anëtari republikan i kongresit amerikan, Kristofër Shejs thotë se sanksionet ekonomike kundër ushtrisë dhe institucioneve bankare të Iranit duhet të shoqërohen me një dialog të hapur. tha zoti Shejs. Shtëpia e Bardhë thotë se ka bërë të gjitha përpjekjet diplomatike dhe javën e kaluar vendosi sanksione të gjithashme ekonomike, duke vënë në shënjestër institucionet bankare të Iranit, si dhe pjesën elitë të ushtrisë së atij vendi. Sanksionet synojnë të dëmtojnë aftësitë e Iranit për biznes në botë dhe të pakësojnë ndikimin e Gardës Revolucionare të Iranit, të cilën zyrtarët amerikanë e akuzojnë se u jep armë militantëve në Irak. Por Kurim Saxhapur, ekspert për Lindjen e Mesme pranë Fondacionin Karnegi për paqe ndërkombëtare, thotë se hapat amerikane mund të kenë efekt të kundërt nëse Shtetet e Bashkuara nuk i bindin iranianët se braktisja e programit bërthamor do të sjellë paqe dhe qëndrueshmëri në rajon. Por disa analistë të tjerë këmbëngulin se qëndrimi që mbajnë Shtetet e Bashkuara është i domosdoshëm për të bindur pjesën tjetër të botës rreth rrezikut, që përbën një Iran me armë bërthamore. Një prej tyre është Keneth Kazman, specialist i Lindjes së Mesme në Shërbimin Kërkimor të Kongresit. Shtetet e Bashkuara kërkojnë mbështetjen e vendeve evropiane, ndërsa përpiqen të sigurojnë këtë javë sanksione të reja në Kombet e Bashkuara. Megjithëse sanksionet janë vënë kundër bankave iraniane, firmat evropiane dhe të tjera të huaja, që kanë lidhje tregëtare me Teheranin do të ndjejnë gjithashtu ndikimin. //rd//